In 'n sessie met 'n dame het ons haar hele familie (wat almal nog leef, behalwe haar pa) as DSK’e in haar gekry. Die gesin was (en is tot 'n mate steeds) uiters disfunksioneel en die pa het die ma en kinders fisies, emosioneel en verbaal mishandel. Die pa was (toe hy nog geleef het) 'n ekstreem Jezebel wat almal in die gesin fisies, emosioneel en geestelik gedomineer het. Die ma, wanneer sy by die pa was het gefigureer as Agab (vanwee die dominasie en manipulering) maar wanneer sy nie by die pa was nie, dan het sy weer die demoniese eienskappe van Jezebel aangeneem (omdat sy ook baie seergekry het en dit vir haar 'n beskermingsmeganisme teen verdere seerkry geword het). Die ma het dan juis ook 'n Jesebel gees gemanifesteer (wat toe uit is) toe ons haar bedien het.
Pa (oorlede): Hy is in haar want hy wil hê dat sy liefde wat seermaak moet ervaar. Hy wil veroorsaak dat haar man/kêrel haar moet slaan (fisies aanrand). Hy het ook gesê hy is in haar want "she is my daughter" (dit wys op die beheer element - omdat sy sy dogter is, redeneer hy dat hy die reg het om haar seer te maak.
Jonger halfbroer (leef nog): Hy het gesê dat hy niks van haar hou nie en dat hy kwaad is vir haar. Hy wil hê dat sy verwerp moet word want hy is die "baba"van die gesin en hy wil graag al die aandag hê. Hy alleen wil al die liefde van die ma hê. Hy het erken dat sy demoniese vesting selfsug, manipulasie en beheer is (almal kerneienskappe van Jezebel).
Sy het vertel dat die Ma bv., toe die dame nog 'n kind in die huis was, 'n openlike owerspelige verhouding gehad met 'n man en glad nie 'n geheim daarvan gemaak nie. Dit was tot so 'n mate dat die dame wat ons kom sien het se suster en broer deur die "ander" man verwek is. Haar Pa het altyd van die verhouding wat die ma met die ander man gehad het geweet en dit so aanvaar. Die Pa het die Ma verafgod en sy kon niks in sy oë verkeerd doen nie. Haar Pa het ook die ander twee kinders (wat buite die eg verwek is) as sy eie aanvaar.
Jesus wil hê dat ons sterker moet opstaan teen hierdie 2 demoniese vestings. Die Here wil hê ons moet die gees van Jezebel aktief konfronteer. Ons moet nie konflik vrees nie. Ons moet besef dat ons te staan kom teenoor 'n bose gees.
Alhoewel ons deernis en liefde moet betoon teenoor die mens wat deur die bose gees beset word, moet ons die bose gees self 'n doodskoot gee (maw geen genade betoon nie).
Steve Sampson sê (Confronting Jezebel (2012) p. 110) ons moet nooit probeer om 'n Jezebel alleen te konfronteer nie. Sorg altyd dat jy 'n getuie het want hy/sy sal leuens vertel en ontken of die waarheid verdraai. Daarmee saam moet jy jou feite agtermekaar kry en dit selfs dokumenteer. Die Jezebel sal die feite probeer ontken of verdraai en jou beskuldig dat jy oordryf.
Verder se Steve (p. 110) dat ons die waarheid op 'n baie direkte manier moet praat en nie met die persoon moet simpatiseer nie. Onthou dat jy te doene het met 'n demoon. Moenie dat die persoon op jou gevoel speel deur groot krokodiltrane te huil of 'n dramatiese emosionele uitbarsting te gee nie.
Volgens Steve (p. 110) sal 'n demoon van Jezebel ook soms, wanneer dit gekonfronteer word, wegkruip en dan mag die persoon tydelik voorkom asof daar niks fout is nie. Moet nie deur die misleiding beinvloed word nie.
Ons moet 'n lyn in die sand trek en weier om die persoon met die Jezebel gees toe te laat om oor daardie lyn te tree.
Die meeste gelowiges maak die fout om té tegemoetkomend met 'n Jezebel te werk. Ons moet nie toegee tot 'n valse vrede nie. God wil hê ons moet aggressief teenoor 'n Jezebel opstaan en nie sag met die demoon werk nie. Ons moet genadeloos wees en die demoon 'n doodskoot gee sonder simpatie (kyk na die verhaal van Jehu in die Bybel - 2 Kon. 9: 30 - 31). Ons kan nie onderhandel met 'n demoon van Jezebel nie, ons moet wel die persoon wat in sy greep is liefhê maar ons moet die demoon en sy optrede haat en aktief teenstaan.
Die wêreld het die Koninkryk van God desperaat nodig. God wil hê dat elke gelowige ‘n instrument in Sy hand sal wees om Sy Koninkryk aan die wêreld bekend te stel. Indien ons ons identiteit in Christus verloor en passief word deur heeltyd in die verlede te leef, minderwaardig en onwaardig te voel, dan kan ons nie vir God se koninkryk van nut wees nie.
Indien jy vermoed dat jy of ‘n Agab of ‘n Jezebel is, vra dan die Here om aan jou die waarheid te openbaar en om vir jou die wortel (oorsaak) daarvan te wys en om jou te help om vry te kom daarvan.
Nou dat jy die oorsaak en werkinge van hierdie onheilige vestings verstaan behoort jy self onder begeleiding van die Heilige Gees en deur gebed en vergiffenis en vryspraak (van die mense wat jou seergemaak het) baie ver te kan kom om Jesus toe te laat om die onheilige vestings af te breek.
Dit is makliker vir ‘n Agab om vry te kom van die demoniese vesting as vir ‘n Jezebel. Agab moet slegs leer om gesonde skeidslyne neer te lê en te besluit dat hulle nie meer ‘n passiewe lewe gaan ly nie maar gaan opstaan vir dit wat reg is.
Hulle moet ook besluit om aktief weerstand te bied teen die Jezebels in hul lewe. Dit is egter gewoonlik nie so maklik vir 'n Agab wat reeds jare in die vesting vasgevang is om vry te kom nie aangesien hul passiewe gewoontes baie sterk oor jare in hul sielsdimensie (veral hul denke) gevestig het en daar waarskynlik reeds sterk demone is wat die vesting beskerm.
Die agressiewe Jezebels soek egter selde hulp want hulle kan gewoonlik nie sien wat die probleem is nie (ontkenning) en hulle hou van die oënskynlike mag en beheer wat hul oor ander mense het.
Indien onseker en gewonde persone met die waarheid gekonfronteer word, dan beskou hulle feitlik altyd die persoon wat hul konfronteer as die "vyand" en hulle loods 'n teenaanval. Inderwaarheid is daar feitlik geen groter gramskap as juis die van 'n dominerend beherende persoon (Jezebel) wat gekonfronteer word nie. Hierdie persoon sal op 'n sterk manier 'n teenaanval loods, nooit skuld erken nie en gewoonlik nie hul mag afstaan nie.
As 'n persoon wat vasgevang is in die demoniese vesting van Jezebel wil vrykom, moet hulle ernstig begeer om vry te kom en gewillig wees om te verander. Dit neem opregte belydenis van sonde en erkenning van die boosheid van die vesting in hulle ten einde die deur te kan toemaak op 'n Jezebel gees.
Dit beteken dat indien sekere van die eienskappe van όf Agab όf Jezebel in iemand opgemerk sou word, ons nie so 'n persoon summier as 'n "Jezebel" of 'n "Agab" moet etiketteer nie. Moet ook nie so 'n persoon sommer summier tromp-op loop en probeer om die "demoon" uit te dryf nie. Soos hierbo genoem, is die vesting van όf Jezebel όf Agab dikwels bloot in die persoon se denke en persoonlikheidseienskappe gesetel en vereis dit 'n vernuwing van denke en 'n wilsbesluit om te verander wat net met begeleiding van die Heilige Gees (en indien die persoon hom/haarself absoluut sou onderhewig stel aan die gesag van Jesus Christus) bereik sou kon word.